[{"text_idx": "#000000", "text": "Sub la titolo \u00bbGru\u0308ner Stern. Esperanto und die Geschichte einer ju\u0308dischen Sprachutopie\u00ab (Verda stelo. Esperanto kaj la historio de juda lingva utoptio) estis prelego de Prof. Dr. Liliana Ruth Feierstein la 28an de novembro 2017 okaze de la mortotago de Zamenhof en la juda kunvenejo de Berlino."}, {"text_idx": "#000001", "text": "prof-ino Feierstein prelegis la 18an de januaro 2017 pri \u00bbEsperanto: Lingvo kaj utopio\u00abgermanlingve en Humboldt-Universitato."}, {"text_idx": "#000003", "text": "La organizanto preparis invitilon, sur kiu estis videbla foto de Zamenhof kaj verda flago."}, {"text_idx": "#000004", "text": "Estis dissendita gazetara informo (germanlingve) de la Selma-Stern-Zentrum, kie Prof. Feierstein esploras en la \u00bbInstitut fu\u0308r Kulturwissenschaft\u00ab (Instituto pri kulturscienco)"}, {"text_idx": "#000005", "text": "La gazetara informo mencias, ke en 1887 aperis en rusa lingvo la \u00bbUnua libro\u00ab de juda, jide-parolanta okulkuracisto, kiu subskribis per la pseu\u0306donimo \u00bbDr. Esperanto\u00ab en Varsovio. La Instituto pri Kulturscienco skribas: Ec\u0302 se ne estis la unua planlingo, g\u0302i estas tiu, kiu sukcesis. Kontraste al Volapu\u0308k au\u0306 Neo-Latein Esperanto profunde radikas en la juda tradicio."}, {"text_idx": "#000007", "text": "Sur la fundemento de juda kosmopolitismo, kiu ne nur respektas diferencojn, sed ankau\u0306 kapablas ilin protekti, Zamenhof kreis revolucian tradukon de la judaj lingvaj kaj sociaj ideoj, kiujn li poste plifortigis en sia Hilelismo-programo."}, {"text_idx": "#000008", "text": "La prelego sekvas la rug\u0302an fadenon de la juda komponento en la historio de Esperanto kaj legas g\u0302in per la juda filozofio, inter alie prilumante per la lingva filozofio de Walter Benjamin kaj la politika filozofio de Hermann Cohen, Franz Rosenzweig kaj Ahad Ha\u2018am."}, {"text_idx": "#000009", "text": "Precipe la diskutoj inter orienteu\u0306ropaj kaj francaj esperantistoj komence de la 20a jarcento montras, kiel malsamaj estas la ideoj pri utopio, lingvo, ludo kaj homaro en la \u00bbokcidenta\u00ab kaj juda pensado."}, {"text_idx": "#000010", "text": "LILIANA RUTH FEIERSTEIN, naskig\u0302is en argentinio kaj estas profesorino por \u00bbtranskultua historo de la juda kulturo\u00ab en la \u00bbInstitut fu\u0308r Kulturwissenschaft\u00ab de la Humboldt-Universitato de Berlino kaj en la \u00bbSelma Stern Zentrum\u00ab por judaj studoj en Berlino kaj Brandenburgio. S\u0302i esploras pri juda kulturo kaj literaturo en la romanlingvaj landoj, teorioj de diasporo kaj judaj utopioj."}, {"text_idx": "#000013", "text": "Save my name, email, and website in this browser for the next time I comment."}]